open-index/open-wikipedia-markdown huggingface dataset:
นักเลงโตเมืองอีสาน

***นักเลงโตเมืองอีสาน*** เป็นภาพยนตร์ไทยแนวโลดโผน ขนาด 35 มม. พากย์เสียงในฟิล์ม ปี พ.ศ. 2525 สร้างโดยศิรประภาภาพยนตร์ จากบทประพันธ์ของสยุมภู ทศพล กำกับโดยวิทยา สุขดำรงค์และอนิรุทธิ์ นุตไพโรจน์ นำแสดงโดยสรพงศ์ ชาตรีและเนาวรัตน์ ยุกตะนันท์ เข้าฉายครั้งแรกเมื่อวันที่ 22 ตุลาคม พ.ศ. 2525 ฉากที่เป็นที่จดจำของภาพยนตร์เรื่องนี้คือฉากที่ เฉียบ ที่รับบทโดย สรพงศ์ ชาตรี ต่อสู้กับ เชียง ที่รับบทโดย ลักษณ์ อภิชาติ โดยการต่อสู้เกิดขึ้นทั้งบนโบกี้รถไฟและบนหลังคารถไฟ ซึ่งถือเป็นฉากแอ็กชันเด่นของเรื่อง นอกจากนี้ ภาพยนตร์ยังได้รับเกียรติจาก สนอง รักวานิช อดีตเทรนเนอร์ของ แสนศักดิ์ เมืองสุรินทร์ อดีตแชมป์โลกชาวไทยมาร่วมแสดงรับเชิญในบทครูมวยผู้ฝึกสอนเฉียบอีกด้วย และนอกจากนี้ นาท ภูวนัย ยังได้ทำการพากย์เสียงตัวละครของตนเองลงในภาพยนตร์อีกด้วย

## เนื้อเรื่อง
*นักเลงโตเมืองอีสาน* เล่าเรื่องราวของ เฉียบ (สรพงศ์ ชาตรี) หนุ่มชาวอีสานผู้สู้ชีวิตด้วยการรับจ้างเข็นของในตลาด และทำงานรับใช้ สารวัตรเปรม (พอเจตน์ แก่นเพชร) อดีตสารวัตรมือปราบนอกราชการ ซึ่งแอบหลงรัก แววตา (เนาวรัตน์ ยุกตะนันท์) บุตรสาวของ เสี่ยวิรัตน์ (บู๊ วิบูลย์นันท์) นักธุรกิจชื่อดัง อย่างไรก็ตาม ด้วยนิสัยที่ไม่สู้คน เฉียบจึงมักถูก เชียง (ลักษณ์ อภิชาติ) ลูกน้องคนสนิทของเสี่ยวิรัตน์คอยกลั่นแกล้งและทำร้ายอยู่เสมอ ด้วยข้อหาว่าเข้าไปเกาะแกะแววตา

ด้วยความสงสารและหวังให้เฉียบสามารถปกป้องตนเองได้ สารวัตรเปรมจึงส่งเฉียบไปเรียนวิชามวยไทยกับ ครูสนอง (สนอง รักวานิช) เพื่อใช้ในการป้องกันตัว มิใช่เพื่อนำไปทำร้ายหรือรังแกผู้ที่อ่อนแอกว่า ต่อมา ด้วยความดี ความขยัน และพลังหมัดของเฉียบ ทำให้ เจิด บดินทร (นาท ภูวนัย) จอมโจรชื่อดังที่เพิ่งพ้นโทษเกิดถูกชะตา จึงถ่ายทอดความรู้ด้านการใช้อาวุธปืนให้แก่เฉียบ อย่างไรก็ตาม เหตุการณ์นี้กลับทำให้เฉียบต้องเข้าไปพัวพันกับแผนการล้างแค้นของเจิด ซึ่งมุ่งหมายเอาคืนอดีตพรรคพวกจำนวน 3 คน ได้แก่ เสี่ยยศ (เกชา เปลี่ยนวิถี), เสี่ยจรูญ (ไกร ครรชิต) และ เสี่ยวิรัตน์ ที่เคยร่วมกันวางแผนปล้นธนาคารใน 6 จังหวัดภาคอีสานกับเจิด แต่ภายหลังกลับหักหลังยึดเงินส่วนแบ่งของเขาไป ส่งผลให้เจิดต้องรับโทษจำคุกเป็นเวลาหลายปี

## นักแสดง
* สรพงศ์ ชาตรี รับบท เฉียบ
* เนาวรัตน์ ยุกตะนันท์ รับบท แววตา
* พอเจตน์ แก่นเพชร รับบท สารวัตรเปรม
* มยุรา ธนะบุตร
* นาท ภูวนัย รับบท เจิด บดินทร
* ยอดสร้อย โกมารชุน
* รสริน จันทรา
* บู๊ วิบูลย์นันท์ รับบท เสี่ยวิรัตน์
* ลักษณ์ อภิชาติ รับบท เชียง

### นักแสดงรับเชิญ
* เกชา เปลี่ยนวิถี รับบท เสี่ยยศ
* ไกร ครรชิต รับบท เสี่ยจรูญ

### นักแสดงรับเชิญเกียรติยศ
* สนอง รักวานิช รับบท ตัวเอง

## อ้างอิง

หมวดหมู่:ภาพยนตร์ภาษาไทย
หมวดหมู่:ภาพยนตร์ไทยที่ออกฉายในปี พ.ศ. 2525
หมวดหมู่:ภาพยนตร์โลดโผนไทย
หมวดหมู่:ภาพยนตร์ที่ถ่ายทำใน 35 มม.
หมวดหมู่:ภาพยนตร์ที่มีฉากบนรถไฟ
หมวดหมู่:ภาพยนตร์ไทยในคริสต์ทศวรรษ 1980
หมวดหมู่:ภาพยนตร์ภาษาไทยในคริสต์ทศวรรษ 1980
หมวดหมู่:ภาพยนตร์ที่ถ่ายทำในจังหวัดนครราชสีมา
หมวดหมู่:ภาพยนตร์ที่ถ่ายทำในจังหวัดบุรีรัมย์
กาตาลินา ดูเก

**กาตาลินา ดูเก อาเบรอู** () เป็นนางงามชาวประเทศโคลอมเบีย ผู้ครองตำแหน่ง นางงามนานาชาติ 2025 ก่อนหน้านี้ได้รับตำตำแหน่ง มิสโคลอมเบีย 2024 และเป็นหญิงชาวโคลอมเบียคนที่ 4 ที่สามารถชนะการประกวดนางงามนานาชาติ 2025

## ชีวิตช่วงต้น
กาตาลินา ดูเก อาเบรอู เกิดเมื่อวันที่ 20 กันยายน ค.ศ. 1999 ที่เมืองไมแอมี รัฐฟลอริดา ประเทศสหรัฐอเมริกา ในครอบครัวชาวโคลอมเบียที่มีถิ่นกำเนิดจากเมืองเมเดยิน รัฐแอนติโอเกีย บิดาของเธอคือ ดร. คาร์ลอส ซีมอน ดูเก ฟิชเชอร์ และมารดาคือ คลารา อาเบรอู เบเลซ

กาตาลีนาสำเร็จการศึกษาระดับมัธยมศึกษาจาก The Columbus School ในเมืองเอนบีกาโด รัฐแอนติโอเกีย ก่อนเข้าศึกษาต่อสาขานิเทศศาสตร์ที่มหาวิทยาลัยอีอาฟิต นอกจากภาษาสเปน ยังสามารถสื่อสารภาษาอังกฤษ และภาษาโปรตุเกส

## การประกวด
### เซญอริตา อันติโอเกีย 2023–2024
ดูเกได้รับตำแหน่ง มิสอันติโอเกีย ในเดือนมิถุนายน ค.ศ. 2023 เพื่อเป็นตัวแทนเข้าร่วมการประกวด มิสโคลอมเบีย 2023 เดิมมีกำหนดจัดขึ้นในเดือนพฤศจิกายน ค.ศ. 2023 อย่างไรก็ตาม การประกวดดังกล่าวถูกยกเลิกและเลื่อนออกไปจัดในปี ค.ศ. 2024 แทน

### มิสโคลอมเบีย 2024
ดูเกได้รับตำแหน่ง มิสโคลอมเบีย 2024 เมื่อวันที่ 10 พฤศจิกายน ค.ศ. 2024 ณ การ์ตาเฮนา ประเทศโคลอมเบีย

### นางงามนานาชาติ 2025
ดูเกเป็นตัวแทนประเทศโคลอมเบียเข้าร่วมการประกวด นางงามนานาชาติ 2025 และสามารถชนะการประกวดเมื่อวันที่ 27 พฤศจิกายน ค.ศ. 2025 ณ สนามกีฬาแห่งชาติโยโยงิ เขตชิบูยะ กรุงโตเกียว ประเทศญี่ปุ่น โดยเป็นหญิงชาวโคลอมเบียคนที่ 4 ที่ชนะการประกวดนางงามนานาชาติในครั้งนี้

## อ้างอิง

## แหล่งข้อมูลอื่น

หมวดหมู่:ผู้ชนะการประกวดนางงามนานาชาติ
ซาไนอา โมเนต์

**ซาไนอา โมเนต์** () เป็นนักดนตรีปัญญาประดิษฐ์ที่สร้างขึ้นโดยเทลีชา "นิกกี" โจนส์ เพลง "How Was I Supposed to Know?" เป็นเพลงเอไอแรกที่ติดชาร์ตแอร์เพลย์วิทยุของ *[[Billboard (magazine)|Billboard]]* และติด Adult R&B Airplay ที่อันดับ 30

โจนส์มาจากรัฐมิสซิสซิปปี เขียนเนื้อร้องให้โมเนต์ด้วยตนเอง และใช้ซูโนเพื่อสร้างสรรค์ดนตรี หลังการประมูลแข่งขันกันอย่างดุเดือด โมเนต์ได้เซ็นสัญญากับฮอลล์วูดมีเดียด้วยเงินมูลค่า 3 ล้านดอลลาร์ เคห์ลานี นักร้อง-นักแต่งเพลง วิพากษ์วิจารณ์ข้อตกลงนี้ โดยกล่าวว่า เธอรู้สึกว่าโจนส์ "ไม่ได้ทำผลงานอะไรเลย"

## ผลงานเพลง
### อัลบั้มสตูดิโอ

### ซิงเกิล

### เพลงติดชาร์ตอื่น ๆ

## หมายเหตุ

## ดูเพิ่ม
* เบรกกิงรัสต์ นักร้องเพลงแนวคันทรีที่เอไอสร้างขึ้น

## อ้างอิง

หมวดหมู่:ศิลปะปัญญาประดิษฐ์
หมวดหมู่:ความบันเทิงปัญญาประดิษฐ์
หมวดหมู่:ตัวละครสมมติที่สร้างขึ้นเพื่อสร้างดนตรีปัญญาประดิษฐ์
หมวดหมู่:ตัวละครที่เป็นนักร้อง
หมวดหมู่:ผู้ทรงอิทธิพลเสมือน
ศาสนาคริสต์ในประเทศเดนมาร์ก

**[[ศาสนาคริสต์]]**เป็นศาสนาที่แพร่หลายใน**[[ประเทศเดนมาร์ก]]** โดยในเดือนมกราคม ค.ศ. 2023 ประชากรเดนมาร์กร้อยละ 72.1 เป็นสมาชิกคริสตจักรแห่งเดนมาร์ก จากการสำรวจโดยใช้กลุ่มตัวอย่าง 1,114 คน พบว่า ชาวเดนมาร์กร้อยละ 25 เชื่อว่าพระเยซูเป็นพระบุตรของพระเจ้า และร้อยละ 18 เชื่อว่าพระองค์เป็นพระผู้ช่วยให้รอดของโลก นอกเหนือจากนิกายลูเทอแรนแล้ว ยังมีชนกลุ่มน้อยคาทอลิก และนิกายโปรเตสแตนต์ขนาดเล็ก เช่น สหภาพแบปทิสต์แห่งเดนมาร์ก และสภาซีนอดปฏิรูปแห่งเดนมาร์ก

เดนมาร์กมีนิกายลูเทอแรนเป็นศาสนาประจำชาติ ดังนั้น วัฒนธรรมของประเทศจึงได้รับอิทธิพลจากศาสนาคริสต์อย่างมาก

## โปรเตสแตนต์
### คริสตจักรแห่งเดนมาร์ก (ลูเทอแรน)

จากสถิติอย่างเป็นทางการในเดือนมกราคม ค.ศ. 2023 ประชากรเดนมาร์กร้อยละ 72.1 เป็นสมาชิกของคริสตจักรแห่งเดนมาร์กของลูเทอแรน () ซึ่งเป็นคริสตจักรประจำรัฐของประเทศนับตั้งแต่การปฏิรูปศาสนาในเดนมาร์ก–นอร์เวย์และฮ็อลชไตน์ และได้รับการกำหนดให้เป็น "คริสตจักรของประชาชนชาวเดนมาร์ก" ตามรัฐธรรมนูญเดนมาร์ก ฉบับ ค.ศ. 1848

สัดส่วนนี้ลดลง 1.1% เมื่อเทียบกับปีก่อนหน้า และลดลง 1.7% เมื่อเทียบกับสองปีก่อน อย่างไรก็ตาม มีเพียงชนกลุ่มน้อย (น้อยกว่าร้อยละ 5 ของประชากรทั้งหมด) เท่านั้นที่เข้าร่วมพิธีในวันอาทิตย์ ซึ่งอยู่ในลักษณะเดียวกับประเทศอื่น ๆ ในสแกนดิเนเวีย และสหราชอาณาจักร นอกจากนี้ จำนวนผู้ที่ออกจากคริสตจักรก็เพิ่มขึ้นเรื่อย ๆ โดยใน ค.ศ. 2012 ชาวเดนมาร์ก 21,118 คนออกจากคริสตจักร ซึ่งเพิ่มขึ้น 55% เมื่อเทียบกับ ค.ศ. 2011 บุคคลจะกลายเป็นสมาชิกโดยอัตโนมัติเมื่อรับบัพติศมา เนื่องจากคนส่วนใหญ่ที่เกิดในเดนมาร์กเป็นสมาชิกตั้งแต่แรกเกิด และไม่สามารถออกจากสมาชิกภาพได้ด้วยตนเองจนกว่าจะมีอายุ 18 ปี สมาชิกจะไม่ได้รับแจ้งเกี่ยวกับการเป็นสมาชิกหรือสิทธิ์ในการออกจากสมาชิกภาพ นอกจากนี้ ไม่มีสูตรสำเร็จตายตัวสำหรับการออกจากคริสตจักร บุคคลที่จะทำเช่นนั้นต้องติดต่อบาทหลวงหรือสำนักงานของแพริชด้วยตนเอง

### โปรเตสแตนต์กลุ่มอื่น
ชุมชนแบปทิสต์ขนาดเล็กปรากฏตั้งแต่คริสต์ทศวรรษ 1840 และมีตัวแทนเป็นสหภาพแบปทิสต์แห่งเดนมาร์ก สหภาพอ้างว่ามีโบสถ์ 55 แห่งและสมาชิก 5,412 คนใน ค.ศ. 2011

โปรเตสแตนต์สายปฏิรูปมีคริสตจักร 4 แห่งใน Reformed Synod of Denmark โดยหลักมีสมาชิกตามเชื้อชาติ รวมถึงคริสตจักรอูว์เกอโนสองแห่งและคริสตจักรปฏิรูปเยอรมัน ที่ก่อตั้งในคริสต์ศตวรรษที่ 17 และ 18 เช่นเดียวกันกับคริสตจักรปฏิรูปเกาหลีที่ก่อตั้งใน ค.ศ. 1989 คริสตจักรปฏิรูปเยอรมันยังมีสมาชิกชาวดัตช์ สวิส ฮังการี และอเมริกัน เช่นเดียวกับเดนมาร์ก

จากการศึกษาใน ค.ศ. 2015 พบว่ามีผู้นับถือศาสนาคริสต์นิกายโปรเตสแตนต์ประมาณ 4,000 คนที่มาจากครอบครัวมุสลิมในประเทศนี้ โดยส่วนใหญ่เป็นผู้ที่นับถือศาสนาคริสต์นิกายโปรเตสแตนต์

## คาทอลิก

หลังการแยกคริสตจักรแห่งเดนมาร์กออกจากคริสตจักรคาทอลิกใน ค.ศ. 1536 คริสตจักรคาทอลิกถูกทำให้ผิดกฎหมายเปนเวลากว่าสามศตวรรษ จนกระทั่งสถาปนาใหม่ได้ตามรัฐธรรมนูญฉบับ ค.ศ. 1849 ที่อนุญาตให้เสรีภาพทางศาสนาในราชอาณาจักร ปัจจุบันอยู่ในมุขยมณฑลโคเปนเฮเกนที่มีแพริช 48 แห่งในเดนมาร์ก และอีกสองแห่งในหมู่เกาะแฟโรกับกรีนแลนด์ มีผู้นับถือคาทอลิกเกือบ 40,000 คนในเดนมาร์ก แม้ว่าเกือบหนึ่งในสามเกิดในต่างประเทศ และส่วนอื่น ๆ เกิดจากพ่อแม่ต่างชาติ (เช่น ชุมชนโปแลนด์ของเดนมาร์ก) กระนั้น ผู้ที่มีเชื้อสายเดนมาร์กยังคงเป็นกลุ่มผู้นับถือที่มีจำนวนมากที่สุด

## ออร์ทอดอกซ์

## อ้างอิง


หมวดหมู่:วัฒนธรรมเดนมาร์ก
หมวดหมู่:สังคมเดนมาร์ก
หมวดหมู่:ศาสนาในประเทศเดนมาร์ก
ฮือเบิร์ต ฟัน อินนิส

**เคราร์ด เตโอดอร์ ฮือเบิร์ต ฟัน อินนิส** (; 24 กุมภาพันธ์ ค.ศ. 1866 – 25 พฤศจิกายน ค.ศ. 1961) เป็นนักแข่งกีฬายิงธนูชาวเบลเยียม เขาเข้าร่วมการแข่งโอลิมปิกฤดูร้อนสองครั้ง ซึ่งห่างกัน 20 ปี โดยได้รับรางวัลเหรียญทองรวมหกเหรียญ และรางวัลเหรียญเงินรวมสามเหรียญ

มีเรื่องเล่าว่าเมื่อครั้งยังเป็นเด็กหนุ่ม เขาถูกบังคับให้ทำงานเป็นเด็กส่งนมในหมู่บ้านรอบบรัสเซลส์ และเมื่อส่งนมเสร็จแล้ว เขาก็จะส่งสุนัขและรถเข็นกลับบ้านในขณะที่เขาออกไปฝึกทักษะการยิงธนู

เมื่ออายุ 13 ปี เขาได้รับรางวัลชนะเลิศในการแข่งหลักที่แอนต์เวิร์ป รวมถึงเขายังได้รับรางวัลนี้ใน ค.ศ. 1893, 1894, 1895 และ 1896 ส่วนใน ค.ศ. 1881 เขาได้รับรางวัลโรเซนดาล

ฟัน อินนิส มีอายุ 34 ปีเมื่อเขาเข้าร่วมการแข่งโอลิมปิกฤดูร้อน 1900 ที่ปารีส ประเทศฝรั่งเศส เขาเข้าร่วมการแข่งสี่รายการ โดยได้รับรางวัลเหรียญทองในรายการโอกอร์ดงดอเร 33 เมตร และรายการโอชาเปอเรต์ 33 เมตร รวมถึงยังได้อันดับสองรองจากอารี เอร์เว ชาวฝรั่งเศส ในรายการโอกอร์ดงดอเร 50 เมตร ส่วนผลงานที่แย่ที่สุดของเขาในการแข่งครั้งนั้นคือการได้อันดับสี่ในรายการโอชาเปอเรต์ 50 เมตร

ฟัน อินนิส ต้องรออีกยี่สิบปีก่อนที่จะได้ลงแข่งในเวทีโอลิมปิกอีกครั้ง โดยเมื่ออายุ 54 ปี เขาได้เข้าร่วมการแข่งโอลิมปิกฤดูร้อน 1920 ที่จัดขึ้นในบ้านเกิดของเขาที่เมืองแอนต์เวิร์ป ประเทศเบลเยียม ซึ่งเขาได้เพิ่มเหรียญรางวัลให้กับตัวเองด้วยรางวัลเหรียญทองประเภทบุคคลอีกสองเหรียญ ได้แก่ รางวัลเหรียญทองรายการนกเคลื่อนที่ บุคคล 28 เมตร โดยเป็นฝ่ายชนะลียงซ์ ก็องแต็ง ชาวฝรั่งเศส (คู่แข่งเพียงคนเดียวของเขาในรายการนี้) และรางวัลเหรียญทองรายการนกเคลื่อนที่ บุคคล 33 เมตร จากนั้น เขาได้พ่ายแพ้ให้แก่ฌูว์เลียง บรูเล นักกีฬาชาวฝรั่งเศส ในการแข่งนกเคลื่อนที่ บุคคล 50 เมตร ซึ่งทำให้เขาได้รับรางวัลเหรียญเงิน นอกจากนี้ เขายังคว้าเหรียญรางวัลประเภททีมมาได้อีกสามเหรียญ โดยได้รางวัลเหรียญทองสองเหรียญจากการแข่งนกเคลื่อนที่ ทีม 50 เมตร, นกเคลื่อนที่ ทีม 33 เมตร และรางวัลเหรียญเงินจากการแข่งนกเคลื่อนที่ ทีม 28 เมตร โดยผลรวมเหรียญโอลิมปิกสุดท้ายของเขาคือรางวัลเหรียญทองหกเหรียญ และรางวัลเหรียญเงินสามเหรียญ

รวมถึงเมื่ออายุ 67 ปี ซึ่งเป็น 13 ปีหลังจากชัยชนะครั้งสุดท้ายในโอลิมปิก เขายังคงคว้าชัยชนะในการแข่งชิงแชมป์โลก ค.ศ. 1933 ได้อีกครั้งอย่างไม่น่าเชื่อ

ตลอดจนความสามารถของเขาได้สืบทอดต่อมายังครอบครัว โดยฟีลิป พรีเอลส์ เหลนชายของเขา ได้เข้าร่วมการแข่งยิงธนูชิงแชมป์โลก และซาราห์ พรีเอลส์ ลื้อสาวของเขา ก็ได้เข้าร่วมการแข่งยิงธนูชิงแชมป์โลกเช่นกัน

## ดูเพิ่ม
* กีฬายิงธนูในโอลิมปิกฤดูร้อน 1900

## อ้างอิง

## แหล่งข้อมูลอื่น
* 
* 
* 
* 

หมวดหมู่:นักยิงธนูในโอลิมปิกฤดูร้อน 1900
หมวดหมู่:นักยิงธนูในโอลิมปิกฤดูร้อน 1920
หมวดหมู่:นักกีฬาเบลเยียมที่ได้เหรียญทองโอลิมปิก
หมวดหมู่:นักกีฬาเบลเยียมที่ได้เหรียญเงินโอลิมปิก
หมวดหมู่:นักยิงธนูชายชาวเบลเยียม
ตำบลฮหว่าอาน (จังหวัดกาวบั่ง)

**ฮหว่าอาน** () เป็นตำบลในจังหวัดกาวบั่ง ประเทศเวียดนาม

## ภูมิศาสตร์
ตำบลฮหว่าอานมีที่ตั้งทางภูมิศาสตร์ดังนี้:
*ทิศเหนือติดกับตำบลนามต๊วน ตำบลห่ากว๋างและตำบลกวางฮ้าน
*ทิศใต้ติดกับแขวงหนุ่งจี้เกาและแขวงถุกฟ้าน
*ทิศตะวันออกติดกับตำบลเหงวียนฮเหวะ
*ทิศตะวันตกติดกับตำบลมิญเติม

## ประวัติ
พื้นที่ของเมืองเนื้อกฮายในปัจจุบัน เดิมประกอบด้วยพื้นที่ของเมืองเนื้อกฮาย และบางส่วนของตำบลเบ๊เจี่ยว ตำบลบิ่งล็อง ตำบลดึ๊กล็อง และตำบลห่งเหวียต

ในปี ค.ศ. 2019 เมืองเนื้อกฮายมีพื้นที่ 1.23 ตารางกิโลเมตร มีประชากร 4,268 คน ความหนาแน่นของประชากร 3,470 คนต่อตารางกิโลเมตร และแบ่งออกเป็น 5 กลุ่มที่อยู่อาศัย ได้แก่ ซาเฮือง โฟ้เสือ ฮหวั่งบ้อ โฟ้อา และโฟ้เบ ส่วนตำบลเบ๊เจี่ยวมี 12 หมู่บ้านย่อย ได้แก่ หมู่บ้านเบ๊เจี่ยว 1 ถึง 11 และหมู่บ้านเกวี๊ยตเตี๋ยน

เมื่อวันที่ 10 มกราคม ค.ศ. 2020 คณะกรรมาธิการสามัญประจำสภาแห่งชาติได้ออกมติเลขที่ 864/NQ-UBTVQH14 ว่าด้วยการจัดระเบียบหน่วยการปกครองระดับอำเภอและตำบลของจังหวัดกาวบั่ง (มติดังกล่าวมีผลบังคับใช้ตั้งแต่วันที่ 1 กุมภาพันธ์ ค.ศ. 2020) โดยมติดังกล่าวให้ควบรวมพื้นที่และประชากรทั้งหมดของตำบลห่งเหวียต ตำบลบิ่งล็อง ตำบลดึ๊กล็อง และตำบลเบ๊เจี่ยว เข้ากับเมืองเนื้อกฮาย

เมื่อวันที่ 16 มิถุนายน ค.ศ. 2025 คณะกรรมาธิการสามัญประจำสมัชชาแห่งชาติได้ออกมติเลขที่ 1657/NQ-UBTVQH15 ว่าด้วยการจัดระเบียบหน่วยการปกครองระดับตำบลของจังหวัดกาวบั่ง ประจำปี 2025 โดยมีสาระสำคัญคือให้ทำการควบรวมพื้นที่และประชากรทั้งหมดของเมืองเนื้อกฮาย ตำบลดั่ยเตี๊ยน และตำบลห่งเหวียต เข้าด้วยกันเพื่อจัดตั้งเป็นตำบลใหม่ใช้ชื่อว่าตำบลฮหว่าอาน

## อ้างอิง

หมวดหมู่:ตำบลในจังหวัดกาวบั่ง
หมวดหมู่:สถานที่ที่มีประชากรในจังหวัดกาวบั่ง
ตำบลฮึงด่าย (จังหวัดกาวบั่ง)

**ฮึงด่าย** () เป็นตำบลในจังหวัดกาวบั่ง ประเทศเวียดนาม

## ภูมิศาสตร์
ตำบลฮึงด่ายมีที่ตั้งทางภูมิศาสตร์ดังนี้:
*ทิศเหนือติดกับตำบลบ๋าวหลัก
*ทิศใต้ติดกับตำบลเซินโลและตำบลเอียนเถาะ
*ทิศตะวันออกติดกับตำบลฮวีเกี๊ยปและตำบลคั้ญซวน
*ทิศตะวันตกติดกับตำบลลี้บนและตำบลบ๋าวเลิม

## ประวัติ
หลังปี ค.ศ. 1975 ตำบลฮึงด่ายเป็นตำบลหนึ่งในอำเภอบ๋าวหลัก

เมื่อวันที่ 13 ธันวาคม ค.ศ. 2007 รัฐบาลได้ออกกฤษฎีกาที่ 183/2007/NĐ-CP ว่าด้วยการจัดตั้งตำบลฮึงถิ่ญ โดยแบ่งพื้นที่ทางธรรมชาติ 4,424 เฮกเตอร์ และประชากร 2,270 คน ออกจากตำบลฮึงด่าย ภายหลังจากการปรับพื้นที่ตำบลฮึงด่ายเหลือพื้นที่ทางธรรมชาติ 3,540 เฮกตาร์ และประชากร 2,861 คน

เมื่อวันที่ 9 กันยายน ค.ศ. 2019 สภาประชาชนจังหวัดกาวบั่งได้ออกมติเลขที่ 27/NQ-HĐND ว่าด้วยการควบรวมหมู่บ้านของตำบลฮึงด่าย ในจังหวัดกาวบั่ง

ต่อมาในวันที่ 16 มิถุนายน ค.ศ. 2025 คณะกรรมาธิการสามัญประจำสมัชชาแห่งชาติได้ออกมติเลขที่ 1657/NQ-UBTVQH15 ว่าด้วยการจัดระเบียบหน่วยการปกครองระดับตำบลของจังหวัดกาวบั่ง ประจำปี 2025 โดยมีสาระสำคัญคือให้ทำการควบรวมพื้นที่และประชากรทั้งหมดของตำบลฮึงถิ่ญ ตำบลกีมกุ๊ก และตำบลฮึงด่าย เข้าด้วยกันเพื่อจัดตั้งเป็นตำบลใหม่ใช้ชื่อว่าตำบลฮึงด่าย

## อ้างอิง

หมวดหมู่:ตำบลในจังหวัดกาวบั่ง
หมวดหมู่:สถานที่ที่มีประชากรในจังหวัดกาวบั่ง
วัดพระธาตุจอมรุ่ง (อำเภอป่าแดด)

**วัดพระธาตุจอมรุ่ง** ตั้งอยู่ที่ หมู่ 15 ตำบลป่าแงะ อำเภอป่าแดด จังหวัดเชียงราย ในบริเวณที่เป็นภูเขา หรือที่ชาวบ้านเรียกว่า ดอยม่อนธาตุ มีพระทองคำ อภิปาโลเป็นเจ้าอาวาส ทุกปีในวันเพ็ญเดือน 8 เหนือ จะมีพิธีนมัสการและสรงน้ำพระธาตุ

พ.ศ. 2501 ชาวบ้านได้พบโบราณสถานแห่งนี้บนภูเขา เป็นพระธาตุมีสภาพเป็นซากปรักหักพังก่อด้วยอิฐโบราณรอบ ๆ บริเวณมีก้อนอิฐแตกกระจัดกระจาย ขนาดของฐานกว้างประมาณ 8 เมตร สูง 20 เมตร โดยประมาณ ต่อมา พ.ศ. 2523 ชาวบ้านและพระสถิต ติดขปญโย พร้อมพระเณรได้ร่วมกันเก็บอิฐเก่าแก่มารวบรวมก่อเป็นเจดีย์ขึ้น ขนาดฐานขององค์พระธาตุกว้างประมาณ 8 เมตร สูงพอประมาณ เรียกพระธาตุองค์ใหม่ว่า พระธาตุจอมรุ่ง

สำนักงานพระพุทธศาสนาแห่งชาติระบุว่าวัดพระธาตุจอมรุ่งตั้งวัดเมื่อวันที่ 29 พฤศจิกายน พ.ศ. 2563 ได้รับพระราชทานวิสุงคามสีมาเมื่อวันที่ 14 กันยายน พ.ศ. 2564

## อ้างอิง

พระธาตุจอมรุ่ง
พระธาตุจอมรุ่ง
มือปราบปืนดุ

***มือปราบปืนดุ*** เป็นภาพยนตร์ไทยแนวโลดโผน ขนาด 35 มม. พากย์เสียงในฟิล์ม ปี พ.ศ. 2531 สร้างโดยไตรภาคีภาพยนตร์ กำกับโดยธนะชัย นำแสดงโดยสรพงศ์ ชาตรีและธิดา ธีระรัตน์

## เนื้อเรื่อง
*มือปราบปืนดุ* เล่าเรื่องของ ร้อยตำรวจเอกฉัตร ชิงชัย (สรพงศ์ ชาตรี) นายตำรวจหนุ่มที่ได้รับมอบหมายให้ปลอมตัวเป็น เมือง ร้อยมาลัย หลานชายของ กำนันเม่น เพื่อเข้าไปสืบหาข้อมูลเกี่ยวกับการลักลอบค้าเฮโรอีนในหมู่บ้าน และติดตามหาผู้บงการสังหารกำนันเม่น

ระหว่างการสืบสวน เขาได้รับความช่วยเหลือจาก นิตยา (ธิดา ธีระรัตน์) บุตรสาวของ พ่อเลี้ยงอภิสิทธิ์ จนสืบทราบว่า เสี่ยบัญชา (ไพโรจน์ ใจสิงห์) และ นายบังอาจ (สกรรจ์ รามบุตร) เป็นพ่อค้าเฮโรอีน และเป็นผู้บงการฆ่ากำนันเม่น

ในที่สุด ร้อยตำรวจเอกฉัตรได้นำกำลังเข้าปราบปรามผู้กระทำความผิดได้สำเร็จ

## อ้างอิง

หมวดหมู่:ภาพยนตร์ภาษาไทย
หมวดหมู่:ภาพยนตร์ไทยที่ออกฉายในปี พ.ศ. 2531
หมวดหมู่:ภาพยนตร์โลดโผนไทย
หมวดหมู่:ภาพยนตร์ภาษาไทยในคริสต์ทศวรรษ 1980
น้ำอบไทย

200px|thumb|น้ำอบนางลอย
**น้ำอบไทย** เป็นเครื่องหอมชนิดหนึ่งของไทย เป็นน้ำที่อบหรือร่ำด้วยควันเครื่องร่ำหรือเทียนอบ และนำมาปรุงด้วยเครื่องหอม มีลักษณะเป็นน้ำใสสีเหลืองอ่อน มีแป้งผสมอยู่เล็กน้อย เครื่องหอมประกอบด้วยรากไม้ และกลิ่นหอมของดอกไม้นานาชนิด รวมทั้งเครื่องกำยาน ชะมดเช็ด พิมเสนมาผสมกัน

น้ำอบใช้ในพิธีรดน้ำดำหัวในช่วงเทศกาลสงกรานต์ ในการสรงน้ำพระ และไหว้ผู้ใหญ่ รวมถึงมีใช้ในงานศพ

ไม่มีหลักฐานว่าน้ำอบไทยเกิดขึ้นในสมัยใด แต่ในวรรณคดีขุนช้างขุนแผน กล่าวถึงขุนช้างที่ใช้น้ำอบประพรมเนื้อตัว แสดงให้เห็นว่าคนไทยรู้จักใช้น้ำอบมาตั้งแต่กรุงศรีอยุธยาแล้ว ในวังหลวงมีตำแหน่ง *พนักงานพระสุคนธ์* ซึ่งดูแลโดยเจ้านายฝ่ายใน รับผิดชอบตั้งแต่น้ำสรง น้ำอบ ไปจนถึงการอบร่ำพระภูษา ผ้าคลุมพระบรรทมต่าง ๆ ให้หอมตลอดเวลา ดังนั้นจึงสันนิษฐานว่าน้ำอบเริ่มมีการใช้ภายในพระมหาราชวังก่อน โดยเฉพาะในสมัยพระบาทสมเด็จพระจุลจอมเกล้าเจ้าอยู่หัว ที่แต่ละพระตำหนักจะมีการแข่งกันปรุงเครื่องหอมน้ำอบใช้เอง

## อ้างอิง

หมวดหมู่:สงกรานต์ (ประเทศไทย)
หมวดหมู่:เครื่องหอม
หมวดหมู่:เครื่องน้ำหอม
ภาษาโซร์เฆ

**ภาษาโซร์เฆ** เป็นภาษากลุ่มอิหร่านตะวันตกที่มีผู้พูดในหมู่บ้านโซร์เฆในจังหวัดเซมนอนทางตะวันตกเฉียงเหนือของประเทศอิหร่าน

## การใช้งาน
ในระหว่างสงครามอิรัก–อิหร่าน เจ้าหน้าที่วิทยุจากโซร์เฆใช้ภาษานี้เป็นรูปแบบหนึ่งของการเข้ารหัสสำหรับการสื่อสารทางยุทธวิธีของกองทัพอิหร่าน

ในระหว่างการเจรจานิวเคลียร์ของอิหร่าน ภาษานี้ถูกใช้ในการสนทนาระหว่างแฮแซน โรว์ฮอนี ประธานาธิบดีอิหร่าน กับโฮเซย์น เฟเรย์ดูน น้องชายและผู้ช่วยของเขาที่เดินทางไปกับทีมเจรจา การกระทำเช่นนี้มีจุดประสงค์เพื่อกำจัดหรือลดความเข้าใจในการสนทนาของผู้ที่อาจดักฟังได้

## อ้างอิง

## บรรณานุกรม
* Pierre Lecoq.  1989.  "Les dialectes caspiens et les dialectes du nord-ouest de l'Iran," *Compendium Linguarum Iranicarum*.  Ed. Rüdiger Schmitt.  Wiesbaden:  Dr. Ludwig Reichert Verlag.  Pages 296–314.
* Habib Borjian. 2008. "The Komisenian Dialect of Aftar", Archiv Orientální 76: 379–416.
เวรอนีกา ฟูซาโร

**เวรอนีกา ฟูซาโร** (, เกิดวันที่ 23 เมษายน ค.ศ. 1997) เป็นนักร้องและนักแต่งเพลงชาวสวิส เธอจะเป็นตัวแทนของในการประกวดเพลงยูโรวิชันปี 2026

## ประวัติ
เวรอนีกา ฟูซาโรเกิดทูน ประเทศสวิตเซอร์แลนด์ โดยมีบิดาเป็นชาวอิตาลีและมารดาชาวสวิส เมื่อปี 2014 เวรอนีกาเข้าร่วมการแข่งขัน ''เดอะวอยซ์ออฟสวิตเซอร์แลนด์'' ฤดูกาลที่สอง ซึ่งออกอากาศผ่านทางช่องโทรทัศน์เอ็สแอร์เอ็ฟไอน์ส ในรายการเธอได้ทำการแสดงเพลง "อะไนต์ไลก์ดิส" โดยแคโร เอเมอรัลด์ และได้เข้าร่วมกับทีมของสเตฟานี ไฮนซ์มันน์ แต่เธอกลับตกรอบ The Knockouts ไป

เมื่อปี 2016 เธอได้รับรางวัลเดโมประจำปีจากสมาคมเดโมเทปคลีนิก ซึ่งเป็นรางวัลที่ดึงดูดความสนใจจากเอ็สแอร์เอ็ฟไดร์ ซึ่งต่อมาได้ประกาศให้เธอเป็นผู้มีความสามารถยอดเยี่ยมประจำเดือนพฤษภาคม ค.ศ. 2016 ต่อมาในปี 2018 เธอได้แสดงในงานประกาศรางวัลสวิสมิวสิกอะวาร์ดประจำปี

เวรอนีกาเริ่มมีชื่อเสียงในปี 2019 จากซิงเกิล "โรลเลอร์โคสเตอร์" ซึ่งด้วยความร่วมมือกับสนามแข่งเอ็มเอ็กซ์ทรี เพลงนี้ได้ออกอากาศผ่านสถานีวิทยุหลักทั่วสวิตเซอร์แลนด์  ในปีเดียวกันนั้นเธอได้ร่วมการปสดงในเทศกาลแกลสตันบูรี และยังได้ทำการแสดงเปิดให้แก่มาร์ก นอฟเลอร์ ระหว่างเทสกาลนีมในประเทศฝรั่งเศสในปี 2023 ในปีนั้นเธอยังได้วางจำหน่าย *ออลเดอะคัลเลอร์สออฟเดอะสกาย* เป็นอัลบั้มเปิดตัวของเธอ เธอได้รับรางวัลดนตรีจากเทศบาลนครทูน

เมื่อวันที่ 20 มกราคม ค.ศ. 2026 บรรษัทแพร่ภาพกระจายเสียงสวิส (เอสอาร์จี เอสเอสอาร์) ได้ประกาศเลือกเวรอนีกา ฟูซาโรเป็นตัวแทนของในการประกวดเพลงยูโรวิชันปี 2026 ที่เวียนนา ประเทศออสเตรีย ผลงานเพลงของเธอจะวางจำหน่ายในวันที่ 11 มีนาคม

## ผลงานเพลง
### สตูดิโออัลบั้ม

### แผ่นเสียงอัลบัมสั้น

### ซิงเกิล
* 2017 – "พลูโต"
* 2017 – "เนเวอร์เก็ตติงดาว์น"
* 2017 – "เบ็ตเตอร์อิฟไอโก"
* 2018 – "เวนอม"
* 2019 – "ลายทูมี"
* 2019 – "โรลเลอร์โคสเตอร์"
* 2019 – "รัยมายไมนด์"
* 2020 – "บีช"
* 2021 – "ฟูล"
* 2022 – "เบ็ตเตอร์วิธยู"
* 2022 – "ซัมเมอร์ไลต์นิง"
* 2022 – "ครายมีแอนโอเชียน"
* 2024 – "สล็อตแมชีน"
* 2025 – "เจลัสซี"
* 2025 – "โนเรนโนเทียร์ส"
* 2025 – "โกลด์รัช"

## อ้างอิง

หมวดหมู่:นักร้องชาวสวิสในศตวรรษที่ 21
หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2540
หมวดหมู่:ผู้เข้าประกวดการประกวดเพลงยูโรวิชันปี 2026
ประเทศอาเซอร์ไบจานในโอลิมปิกฤดูหนาว 2026

**[[ประเทศอาเซอร์ไบจาน]]** จะเข้าร่วมการแข่งขันโอลิมปิกฤดูหนาว 2026 ที่มิลาน และ กอร์ตีนาดัมเปซโซ ประเทศอิตาลี ระหว่างวันที่ 6 ถึง 22 กุมภาพันธ์ ค.ศ. 2026

## ผู้เข้าแข่งขัน
ต่อไปนี้คือรายชื่อจำนวนนักกีฬาที่เข้าร่วมการแข่งขันในแต่ละชนิดกีฬา/สาขา

## สกีลงเขา

อาเซอร์ไบจานคว้าโควตานักกีฬาสกีลงเขาหญิง 1 คน ผ่านโควตาพื้นฐาน โดย อนาสตาเซีย ปาปาโทมา เป็นตัวแทนประเทศในชนิดกีฬานี้

## สเกตลีลา

วลาดิมีร์ ลิตวินต์เซฟ คว้าโควตา 1 ที่นั่งให้กับคณะผู้แทนอาเซอร์ไบจานในประเภทชายเดี่ยว หลังจากจบอันดับที่ 15 ด้วยคะแนนรวม 233.31 คะแนน ในการแข่งขันสเกตลีลาชิงแชมป์โลก 2025 ที่บอสตัน สหรัฐอเมริกา

## อ้างอิง

ประเทศอาเซอร์ไบจาน
2026
ประเทศเบลเยียมในโอลิมปิกฤดูหนาว 2026

**[[ประเทศเบลเยียม]]** จะเข้าร่วมการแข่งขันในโอลิมปิกฤดูหนาว 2026 ณ มิลาน และ กอร์ตีนาดัมเปซโซ อิตาลี ระหว่างวันที่ 6 ถึง 22 กุมภาพันธ์ ค.ศ. 2026

## ผู้เข้าแข่งขัน
ต่อไปนี้คือรายชื่อจำนวนนักกีฬาที่เข้าร่วมการแข่งขัน แยกตามชนิดกีฬา / ประเภทกีฬา

## สกีลงเขา

เบลเยียมคว้าสิทธิ์นักกีฬาสกีลงเขาหญิง 1 คน และชาย 1 คน จากโควตาพื้นฐาน (D.1) และนักกีฬาสกีลงเขาชายเพิ่มอีก 1 คน จากรายชื่อจัดสรรโควตาโอลิมปิก (D.3)

**ชาย**

**หญิง**

## อ้างอิง

ประเทศเบลเยียม
2026
ประเทศเบนินในโอลิมปิกฤดูหนาว 2026

**[[ประเทศเบนิน]]** จะเข้าร่วมการแข่งขันในโอลิมปิกฤดูหนาว 2026 ที่มิลาน และ กอร์ตีนาดัมเปซโซ ประเทศอิตาลี ระหว่างวันที่ 6 ถึง 22 กุมภาพันธ์ ค.ศ. 2026 นับเป็นครั้งแรกที่ประเทศเข้าร่วมการแข่งขันโอลิมปิกฤดูหนาว

## ผู้เข้าแข่งขัน
ต่อไปนี้คือรายชื่อจำนวนนักกีฬาที่เข้าร่วมการแข่งขัน แยกตามชนิดกีฬา/สาขา

## สกีลงเขา

เบนินคว้าสิทธิ์นักกีฬาสกีลงเขาชาย 1 คน ผ่านโควตาพื้นฐาน

นาธาน ชีโบโซ ซึ่งเคยเป็นตัวแทนของโตโกในการแข่งขันสกีลงเขาชิงแชมป์โลก 2023 จะเป็นตัวแทนประเทศเบนินในการแข่งขันโอลิมปิกฤดูหนาว มิลาน–กอร์ตีนาดัมเปซโซ 2026

## อ้างอิง

ประเทศเบนิน
2026
สูตรอาหาร

[right|thumb|250x250px|สูตรแพนเค้กในตำราอาหาร พร้อม[ส่วนผสมที่เตรียมไว้แล้ว]]
**สูตรอาหาร** () เป็นชุดคำแนะนำที่ระบุส่วนผสมและขั้นตอนที่จำเป็นในการเตรียมอาหารหรือมื้ออาหารเฉพาะอย่าง **สูตรอาหารย่อย** () เป็นสูตรสำหรับส่วนผสมที่จะเรียกใช้ในคำแนะนำสำหรับสูตรอาหารหลัก หนังสือสูตรอาหาร () (เรียกอีกอย่างว่าตำราอาหารหรือหนังสือทำอาหาร) เป็นชุดรวมสูตรอาหาร ช่วยสะท้อนเอกลักษณ์ทางวัฒนธรรมและการเปลี่ยนแปลงทางสังคม ตลอดจนทำหน้าที่เป็นเครื่องมือทางการศึกษา

## ดูเพิ่ม

* ตำราอาหาร
* คอร์ส (อาหาร)
* ศิลปะการทำอาหาร
* hRecipe - ไมโครฟอร์แมตสำหรับทำเครื่องหมายสูตรอาหารในหน้าเว็บ
* รายชื่อของหวาน
* รายชื่ออาหาร
* สูตรอาหารคล้องจอง

## อ้างอิง

* 
* 

หมวดหมู่:อาหารและเครื่องดื่ม
หมวดหมู่:การครัว
หมวดหมู่:การทำอาหาร
หมวดหมู่:หน้าที่มีการแปลที่ยังไม่ได้ตรวจทาน
ประเทศโบลิเวียในโอลิมปิกฤดูหนาว 2026

**[[ประเทศโบลิเวีย]]** จะเข้าร่วมการแข่งขันในโอลิมปิกฤดูหนาว 2026 ที่มิลาน และ กอร์ตีนาดัมเปซโซ ประเทศอิตาลี ระหว่างวันที่ 6 ถึง 22 กุมภาพันธ์ ค.ศ. 2026

## ผู้เข้าแข่งขัน
ต่อไปนี้คือรายชื่อจำนวนนักกีฬาที่เข้าร่วมการแข่งขัน แยกตามชนิดกีฬา/สาขา

## สกีข้ามทุ่ง

โบลิเวียคว้าสิทธิ์นักกีฬาสกีข้ามทุ่งชาย 1 คน ผ่านโควตาพื้นฐาน นักกีฬาลูกครึ่งฟินแลนด์–โบลิเวีย ทิโม ยูฮานี โกรนลุนด์ คาดว่าจะเข้าร่วมการแข่งขันโอลิมปิกเป็นครั้งที่สามของเขา

## อ้างอิง

ประเทศโบลิเวีย
2026
ประกันสังคม (แก้ความกำกวม)

**ประกันสังคม** อาจหมายถึง
* ประกันสังคม – ระบบการประกันภัยทางสังคมของประเทศไทย
* สำนักงานประกันสังคม – หน่วยงานของรัฐสังกัดกระทรวงแรงงาน ทำหน้าที่บริหารจัดการระบบประกันสังคม
* กรมประกันสังคม - ชื่อเดิมของสำนักงานประกันสังคม ก่อตั้งปี 2495 ในสมัยจอมพล ป. พิบูลสงคราม
* กองทุนประกันสังคม – กองทุนเพื่อจ่ายสิทธิประโยชน์ตามระบบประกันสังคม
* กองทุนเงินทดแทน – กองทุนเพื่อจ่ายเงินทดแทนกรณีประสบอันตรายหรือเจ็บป่วยเนื่องจากการทำงาน

## ดูเพิ่ม
* สวัสดิการสังคม
พระตำหนักหย่งโซ่ว

thumb|หนึ่งในประตูของพระราชวัง
**พระตำหนักหย่งโซ่ว** () เป็นหนึ่งในพระตำหนักตะวันตกทั้งหกแห่งในเขตพระราชสำนักชั้นในของพระราชวังต้องห้าม พระราชวังแห่งนี้เป็นที่ประทับที่อยู่ใกล้กับพระที่นั่งหย่างซินมากที่สุด ซึ่งเป็นที่ประทับของจักรพรรดิแห่งราชวงศ์ชิง ตั้งแต่ ค.ศ. 1722 เป็นต้นมา

## ประวัติ
พระตำหนักแห่งนี้ถูกสร้างขึ้นใน ค.ศ. 1420 ภายใต้ชื่อ "พระราชวังแห่งความสุขนิรันดร์" () ต่อมาใน ค.ศ. 1535 จักรพรรดิเจียจิ้งได้เปลี่ยนชื่อเป็น "พระราชวังแห่งคุณธรรมอันสมบูรณ์" () และได้รับชื่อปัจจุบันใน ค.ศ. 1616 ในรัชสมัยของจักรพรรดิว่านลี่ ก่อนจะได้รับการบูรณะใน ค.ศ. 1697 และ ค.ศ. 1897  

ในสมัยจักรพรรดิเฉียนหลง พระราชวังแห่งนี้ถูกใช้เป็นสถานที่จัดงานเลี้ยงอภิเษกสมรสขององค์หญิงเหอเคอ ชั้นที่สอง ใน ค.ศ. 1772 และ องค์หญิงเหอเสี่ยว ชั้นที่หนึ่ง ใน ค.ศ. 1789

## อ้างอิง

หมวดหมู่:สิ่งก่อสร้างในคริสต์ศตวรรษที่ 15
หมวดหมู่:แหล่งมรดกโลกในประเทศจีน
หมวดหมู่:แหล่งมรดกโลกทางวัฒนธรรม
หมวดหมู่:พิพิธภัณฑ์ในประเทศจีน
หมวดหมู่:พระราชวังในประเทศจีน
เอดัน (นักร้อง)

**เอดัน กาซาร์** (, ; เกิดวันที่ 17 ธันวาคม ค.ศ. 1999) หรือชื่อในวงการ **เอดัน** เป็นนักร้องและนักแต่งเพลงชาวมอลตา เขาจะเป็นตัวแทนของในการประกวดเพลงยูโรวิชันปี 2026 ด้วยเพลง "เบลลา"

## อาชีพ
เมื่อปี 2015 เขาเข้าร่วม *[[ประเทศมอลตาในการประกวดเพลงจูเนียร์ยูโรวิชันปี 2015|การประกวดเพลงมอลตาจูเนียร์ยูโรวิชันปี 2015]]* ซึ่งเป็นการประกวดเพลงนะดับชาติสำหรับการคัดเลือกตัวแทนประเทศมอลตาในการประกวดเพลงจูเนียร์ยูโรวิชันปี 2015 เข้าได้เข้าร่วมการประกวดเพลงมอลตาจูเนียร์ยูโรวิชันอีกครั้งในปี 2018 ด้วยเพลง "ไดลากา" ซึ่งได้มีการปรับปรุงและปล่อยเพลงออกมาใหม่อีกครั้งในภายหลังเนื่องจากมีประเด็นเรื่องการใช้บีทสาธารณะประกอบ ซึ่งอาจเป็นการผิดกฎระเบียบของการประกวดเพลงจูเนียร์ยูโรวิชัน เพลงนี้ทำผลงานได้ในอันดับที่สี่ของการประกวดเพลงระดับชาตินั้น ต่อมาเขาได้เข้าร่วม *[[ดิเอกซ์แฟกเตอร์|ดิเอกซ์แฟกเตอร์มอลตา]]*

ซิงเกิล "นาห์เซบฟีก" ของเขาได้ถูกเปรียบเทียบกับ "ติ๊กต็อก" โดยคลีนแบนดิตและมาเบล และได้มีการพูดถึงกันว่ามีลำดับคอร์ดที่คล้ายคลึงกัน เขาปฏิเสธการลอกเลียนแบบจังหวะและทำนอง โดยเพลงนี้ได้เข้าร่วม *[[เทศกาลดนตรีมูซีกามูซ๊นา]]* ในปี 2021 นับเป็นผลงานแรกที่เอดันประพันธ์ขึ้นและขับร้องในภาษามอลตา มิวสิกวิดีโอประกอบเพลงนี้ได้รับรางวัลมิวสิกวิดีโอแห่งปีจากงานเลิฟอินมอลตาโซเชียลมีเดียอะวาร์ดในปี 2021

เขาเข้าร่วมการประกวดเพลงมอลตายูโรวิชันปี 2022 ด้วยเพลง "ริทมู" โดยได้อันดับสอง เพลงนี้ทำผลงานได้ถึงอันดับหนึ่งในชาร์ตเพลงวิทยุของมอลตาเป็นเวลาสามสัปดาห์ เอดันยังได้รับเชิญให้ไปแสดงเพลงนี้ในงานลอนดอนยูโรวิชันพรีปาร์ตีอีกด้วย เขายังได้เป็นส่วนหนึ่งของคณะกรรมการประเทศมอลตาในการประกวดเพลงยูโรวิชันปี 2022

เมื่อวันที่ 24 กรกฎาคม ค.ศ. 2022 เขาทำการแสดงเพลง "นาห์เซลฟีก" และ  "ริทมู" ในเทศกาลดนตรีไอล์ออฟเอ็มทีวีปี 2022 ในฟลอรีนา

ในปี 2023 เอดันเข้าร่วมการประกวดเพลงมอลตายูโรวิชันปี 2023 อีกครั้งด้วยเพลง "เรฌีนา" เขาถูกตัดสิทธิ์จากการประกวดเนื่องจากมีการโพสต์ข้อความเกี่ยวกับเพลงของเขาบนโซเชียลมีเดีย ซึ่งไม่ได้รับอนุญาตจากองค์การกระจายเสียงและแพร่ภาพสาธารณะแห่งมอลตา (พีบีเอส) เขาข่มขู่ว่าจะดำเนินคดีทางกฎหมายกับพีบีเอส แต่ได้ทำการแสดงเพลงของเขาในการแสดงชุดพิเศษแทน

ต่อมาเขาได้เข้าร่วมการประกวดเพลงมอลตายูโรวิชันปี 2026 ด้วยเพลง "เบลลา"  ส่งผลให้เขาได้รับสิทธิ์เป็นตัวแทนของมอลตาในการประกวดเพลงยูโรวิชันปี 2026

## อ้างอิง

หมวดหมู่:นักร้องชาวมอลตาในศตวรรษที่ 21
หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2540
หมวดหมู่:ผู้เข้าประกวดการประกวดเพลงยูโรวิชันปี 2026
ความสัมพันธ์ไทย–ไอร์แลนด์

**ความสัมพันธ์ไทย–ไอร์แลนด์** เป็นความสัมพันธ์ทวิภาคีระหว่างประเทศไทยและประเทศไอร์แลนด์ โดยก่อตั้งความสัมพันธ์ระหว่างกันเมื่อวันที่ 27 มกราคม พ.ศ. 2518 โดยในปี พ.ศ. 2568 ทั้งสองประเทศได้เฉลิมฉลองโอกาสครบรอบ 50 ปี แห่งความสัมพันธ์ทางการทูต

## การค้าและการลงทุน
ในปี 2567 ไทยและไอร์แลนด์มีมูลค่าการค้ารวม 1,248.94 ล้านดอลลาร์สหรัฐซึ่งเพิ่มขึ้น 24.82% จากปีก่อน นอกจากนี้ ทั้งสองฝ่ายยังได้มีการหารือเกี่ยวกับแนวทางการเสริมสร้างความร่วมมือทางเศรษฐกิจ โดยเฉพาะในอุตสาหกรรมที่มีศักยภาพ เช่น การศึกษา การพยาบาล อุตสาหกรรมอาหาร การเกษตร และพลังงานทดแทน รวมถึงการส่งเสริมสินค้าไทยในตลาดไอร์แลนด์ อาทิ ผลิตภัณฑ์อาหาร เครื่องประดับ และชิ้นส่วนยานยนต์

ข้อมูลจากฐานข้อมูลการค้าระหว่างประเทศ COMTRADE ของสหประชาชาติ ระบุว่า การส่งออกของไทยไปยังไอร์แลนด์มีมูลค่า 733.06 ล้านดอลลาร์สหรัฐในปี 2024 และสินค้าที่ไทยส่งออกที่มีมูลค่าสูงที่สุดคือ เครื่องจักร, เครื่องจักรที่อาศัยการทำงานของนิวเคลียร์, หม้อไอน้ำ โดยมีมูลค่ารวม 313.61 ล้านดอลลาร์สหรัฐ โดยในหมวดนี้สินค้าที่ส่งออกไปมีมูลค่ามากสุดคือ เครื่องประมวลผลข้อมูลอัตโนมัติ เครื่องอ่านแม่เหล็ก หรือเครื่องอ่านแสง คิดเป็นมูลค่า 313.61 ล้านดอลลาร์สหรัฐ

บริษัทไทยหลายแห่งได้ลงทุนในไอร์แลนด์ ได้แก่ ไทยยูเนี่ยน โฟรเซ่น, อินโดรามา เวนเจอร์ส, เซ็นทรัล กรุ๊ป และเดอะ ไมเนอร์ ฟู้ด กรุ๊ป และในทางกลับกันไอร์แลนด์ก็ลงทุนในไทยด้านอุตสาหกรรมอาหารเช่นกัน

## สังคม
ปัจจุบันมีขาวไทยในไอร์แลนด์ประมาณ 3,818 คน โดยใหญ่พำนักอยู่ในกรุงดับลิน, คอร์ก และลิเมอร์ลิค โดยชุมชนไทยรวมตัวกันในนามสมาคมไทย–ไอร์แลนด์ นอกจากนี้ ยังมีวัดไทยในไอร์แลนด์ จำนวน 3 แห่ง ได้แก่ วัดพุทธมหาธาตุ ไอร์แลนด์ เมืองคอร์ก วัดไทยไอร์แลนด์ กรุงดับลิน และสำนักสงฆ์สุญญตาราม เมืองลิเมอร์ลิค และไอร์แลนด์ยังคงเป็นพันธมิตรที่ของประเทศไทยในด้านการศึกษาและการพัฒนาทรัพยากรมนุษย์

รัฐบาลไอร์แลนด์และไทยได้ลงนามในบันทึกความเข้าใจด้านการศึกษาเมื่อปี 2558 มหาวิทยาลัยหลายแห่งของไอร์แลนด์มีโครงการแลกเปลี่ยนและความร่วมมือกับสถาบันการศึกษาของไทยที่แข็งแกร่งและเติบโตอย่างต่อเนื่อง และในด้านกีฬาก็มีสมาคมมวยไทยในไอร์แลนด์ด้วย และในงานเสวนาไทยไอร์แลนด์ได้มีการส่งเสริมความร่วมมือเชิงกลยุทธ์ด้านนวัตกรรม เทคโนโลยี และระบบนิเวศดิจิทัล

## อ้างอิง

หมวดหมู่:ความสัมพันธ์ทวิภาคีของประเทศไทย
หมวดหมู่:ความสัมพันธ์ทวิภาคีของประเทศไอร์แลนด์
สะพานต้ากั่ง

**สะพานต้ากั่ง** () หรือ **สะพานอ่าวใหญ่** เป็นสะพานคนเดินในเขตหยานเฉิง นครเกาสฺยง ประเทศไต้หวัน เป็นสะพานหมุนแนวราบแห่งแรกในประเทศ และเป็นสะพานหมุนข้ามระหว่างท่าเรือที่ยาวที่สุดในทวีปเอเชึย

## ประวัติศาสตร์
สะพานเริ่มก่อสร้างในวันที่ 22 กันยายน 2018 เปิดบริการในวันที่ 6 กรกฎาคม 2020

สะพานนี้ทอดข้ามท่าเรือเกาสฺยง อ่าวจอดเทียบท่าที่สาม (Basin Dock No.3) เชื่อมต่อศูนย์ศิลปะท่าเรือ 2 กับย่านการค้าอีกฝั่ง และยังเชื่อมต่อบริเวณจัดแสดงงานศิลปะและสถานีต้าอี้ เพียร์-2 เข้ากับย่านการค้าที่มีร้านค้าและร้านอาหารอยู่ สะพานนี้ช่วยลดระยะทางเดินเท้าระหว่างสองฝั่งท่าเรือลงจาก 30 เหลือ 3 นาที 

สะพานสามารถรองรับคนเดินและผู้ขับขี่จักรยานรวม 550 คนได้พร้อมกัน สะพานสามารถหมุนได้ โดยรอบการหมุนหนึ่งใช้เวลานาน 5 นาทีสำหรับการหมุน 90 องศา เมื่อหมุนเปิดจนสุดจะเปิดช่องกว้าง 40 เมตร สำหรับเรือผ่านเข้าออกอ่าว

ส่วนโค้งของสะพานทำมาจากวัสดุพลาสติกเสริมแรงเส้นใยไฟเบอร์กลาส (FRP) ซึ่งเป็นวัสดุเดียวกับที่ใช้ในเรือยอชต์หรู วัสดุนี้เลือกใช้มาประกอบสะพานนี้เพื่อสะท้อนถึงอุตสาหกรรมเรือยอชต์หรูของท่าเรือเกาสฺยง โดยมีบริษัทเอเทคคอมพอสิตส์ (Atech Composites) ในเครือฮอรีซอน ผู้ผลิตเรือยอชต์รายใหญ่ที่มีสำนักงานใหญ่อยู่ในเกาสฺยง เป็นผู้ผลิตส่วนโค้วดังกล่าว

## อ้างอิง

หมวดหมู่:สะพานในไต้หวัน
ตำบลฮวีเกี๊ยป

**ฮวีเกี๊ยป** () เป็นตำบลในจังหวัดกาวบั่ง ประเทศเวียดนาม

## ภูมิศาสตร์
ตำบลฮวีเกี๊ยปมีที่ตั้งทางภูมิศาสตร์ดังนี้:
*ทิศเหนือติดกับตำบลคั้ญซวน
*ทิศใต้ติดกับตำบลกาถั่ญและจังหวัดท้ายเงวียน
*ทิศตะวันออกติดกับตำบลซวนเจื่อง
*ทิศตะวันตกติดกับตำบลฮึงด่ายและตำบลเซินโล

## ประวัติ
หลังปี ค.ศ. 1975 ตำบลฮวีเกี๊ยปเป็นตำบลหนึ่งในอำเภอบ๋าวหลัก

เมื่อวันที่ 9 กันยายน ค.ศ. 2019 สภาประชาชนจังหวัดกาวบั่งได้ออกมติเลขที่ 27/NQ-HĐND ว่าด้วยการควบรวมหมู่บ้านของตำบลฮวีเกี๊ยป ในจังหวัดกาวบั่ง

ต่อมาในวันที่ 16 มิถุนายน ค.ศ. 2025 คณะกรรมาธิการสามัญประจำสมัชชาแห่งชาติได้ออกมติเลขที่ 1657/NQ-UBTVQH15 ว่าด้วยการจัดระเบียบหน่วยการปกครองระดับตำบลของจังหวัดกาวบั่ง ประจำปี 2025 โดยมีสาระสำคัญคือให้ทำการควบรวมพื้นที่และประชากรทั้งหมดของตำบลดิ่ญฝุ่ง และตำบลฮวีเกี๊ยป เข้าด้วยกันเพื่อจัดตั้งเป็นตำบลใหม่ใช้ชื่อว่าตำบลฮวีเกี๊ยป

## อ้างอิง

หมวดหมู่:ตำบลในจังหวัดกาวบั่ง
หมวดหมู่:สถานที่ที่มีประชากรในจังหวัดกาวบั่ง
ยามเมื่อคุจิมะขับขาน

เป็นซีรีส์มังงะญี่ปุ่นที่เขียนและวาดภาพประกอบโดยอากิระ คอนโนะ ได้รับการตีพิมพ์ต่อเนื่องในนิตยสารมังงะแนว''โชเน็ง'' *[[โชเน็ง ซันเดย์รายเดือน]]*ของโชงากูกัง ตั้งแต่เดือนกันยายน พ.ศ. 2564 จนถึงเดือนเมษายน พ.ศ. 2567 โดยมีการรวบรวมตอนต่างๆ ตีพิมพ์เป็นรูปเล่ม(*[[ทังโกบง]]*) จำนวน 5 เล่ม ซีรีส์อนิเมะทางโทรทัศน์ที่ผลิตโดยสตูดิโอฮิบาริ มีกำหนดออกอากาศในเดือนเมษายน พ.ศ. 2569

## ตัวละคร
;
:
;
:
;
:
;
:
;
:
;
:

## สื่อ
### มังงะ
*ยามเมื่อคุจิมะขับขาน*เขียนและวาดภาพประกอบโดย อากิระ คอนโนะ เริ่มตีพิมพ์ในนิตยสารมังงะแนวโชเน็ง *[[โชเน็ง ซันเดย์รายเดือน]]*ของโชงากูกัง ตั้งแต่วันที่ 10 กันยายน พ.ศ. 2564 จนถึงวันที่ 12 เมษายน พ.ศ. 2567 สำนักพิมพ์โชงากูกังได้รวบรวมตอนต่างๆ ตีพิมพ์เป็นรูปเล่ม(*[[ทังโกบง]]*) จำนวน 5 เล่ม โดยเริ่มวางจำหน่ายตั้งแต่วันที่ 12 เมษายน พ.ศ. 2565 จนถึงวันที่ 10 พฤษภาคม พ.ศ. 2567 ได้รับการแปลและตีพิมพ์เป็นภาษาไทยโดยสำนักพิมพ์สยามอินเตอร์คอมิกส์

#### จำนวนเล่ม

### อนิเมะ
ในเดือนพฤษภาคม พ.ศ. 2567 มีการประกาศดัดแปลงเป็นอนิเมะ ต่อมาได้มีการเปิดเผยว่าเป็นซีรีส์ทางโทรทัศน์ที่ผลิตโดยสตูดิโอฮิบาริ กำกับโดยโนริยูกิ โนมาตะ โดยมีชินิจิโร คิมูระรับหน้าที่เป็นผู้กำกับซีรีส์ ยาสุโนริ ยามาดะเป็นผู้เขียนบท ซากุราโกะ มิตสึฮาชิเป็นผู้ออกแบบตัวละคร และมานามิ คาคุโดเป็นผู้แต่งเพลงประกอบ มีกำหนดออกอากาศในวันที่ 9 เมษายน พ.ศ. 2569 ทางช่องเอที-เอ็กซ์และเครือข่ายอื่นๆ เพลงเปิดของเรื่องคือ  ร้องโดยกาลิเลโอ กาลิเลอี ขณะที่เพลงปิดของเรื่องคือ  ขับร้องโดยมานามิ คาคุโดะ เมเดียลิงก์เป็นผู้ถือลิขสิทธิ์ซีรีส์นี้

## ผลตอบรับ
ซีรีส์นี้ได้รับการเสนอชื่อเข้าชิงรางวัลมังงะถัดไปประจำปี พ.ศ. 2565 ในหมวดมังงะตีพิมพ์และอยู่ในอันดับที่ 18 จากผู้เข้าชิงทั้งหมด 50 เรื่อง นอกจากเรื่อง*[[ฟูล ไนท์]]*และ*[[นิปปอน ซังโกคุ]]*แล้ว *ยามเมื่อคุจิมะขับขาน*ยังติดอันดับที่ 12 ในรายชื่อมังงะยอดเยี่ยมสำหรับผู้อ่านผู้ชายประจำปี พ.ศ. 2566 ในนิตยสาร*[[โคโนะ มังงะ งะ ซูโงอิ!]]* ของสำนักพิมพ์ทาการาจิมาชะอีกด้วย มังงะเรื่องนี้ติดอันดับที่ 9 ในผลการสำรวจ "มังงะแนะนำประจำปี 2023 จากพนักงานร้านหนังสือทั่วประเทศญี่ปุ่น" ซึ่งตอบโดยพนักงานร้านหนังสือทั่วประเทศญี่ปุ่น ได้รับการจัดอันดับที่ 12 ในผลการสำรวจปี 2024 ผลงานเรื่องนี้ได้รับรางวัลขวัญใจพนักงานร้านหนังสือจากงานประกาศรางวัลมังงะของ ประจำปี พ.ศ. 2566 ได้รับรางวัลอันดับที่ 6 ในรางวัลมังงะครีเอ ไนท์ไทม์ ครั้งที่สอง ประจำปี พ.ศ. 2566

## อ้างอิง

## อ่านเพิ่มเติม
* 

## แหล่งข้อมูลอื่น
*  
*  
* 

หมวดหมู่:มังงะที่ตีพิมพ์ในปี พ.ศ. 2564
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2569
หมวดหมู่:ซีรีส์อนิเมะที่สร้างจากมังงะ
หมวดหมู่:การ์ตูนญี่ปุ่นแนวสุขนาฏกรรม
หมวดหมู่:มังงะของสำนักพิมพ์โชงากูกัง
หมวดหมู่:เมเดียลิงก์
หมวดหมู่:การ์ตูนญี่ปุ่นแนวโชเน็ง
หมวดหมู่:สตูดิโอฮิบาริ
หมวดหมู่:สยามอินเตอร์คอมิกส์
จ้าวนรก

***จ้าวนรก*** เป็นภาพยนตร์ไทยแนวโลดโผน ขนาด 35 มม. พากย์เสียงในฟิล์ม ปี พ.ศ. 2525 สร้างโดยเดชาโปรโมชั่น กำกับโดยพยุง พยกุล นำแสดงโดยสรพงศ์ ชาตรี, ทูน หิรัญทรัพย์ และฤทัยรัตน์ อมตวณิชย์ เข้าฉายครั้งแรกเมื่อปี พ.ศ. 2525

## เนื้อเรื่อง
จ้าวนรก เล่าเรื่องราวของ ก้องหล้า สุรไกร (สรพงศ์ ชาตรี) อดีตนายทหารผู้เดินทางมายังบ้านไผ่ล้อม จังหวัดอุตรดิตถ์ ซึ่งเป็นถิ่นของ อ่ำ สุรไกร (ทูน หิรัญทรัพย์) ผู้เป็นอา

ก้องหล้าได้รับมอบหมายให้ปฏิบัติภารกิจในการขัดขวางและปราบปรามขบวนการที่มีแนวคิดบ่อนทำลายชาติชื่อว่า แนวร่วมแปลงชาติแห่งประเทศไทย ซึ่งนำโดย คุณนายฮัสซาร์ (อรัญญา นามวงศ์) ขบวนการดังกล่าวใช้แผนการที่เรียกว่า นานรก เพื่อข่มขู่และสร้างความหวาดกลัวให้แก่ชาวนาบ้านไผ่ล้อมและหมู่บ้านใกล้เคียง จนยอมขายที่ดินให้แก่กลุ่มของตน

## นักแสดง
* สรพงศ์ ชาตรี รับบท ก้องหล้า สุรไกร 
* ทูน หิรัญทรัพย์ รับบท  อ่ำ สุรไกร
* ฤทัยรัตน์ อมตวณิชย์ รับบท จันทร์รอน
* โกวิท วัฒนกุล รับบท ผู้กองเงาะ
* วิยะดา อุมารินทร์ รับบท โสภา
* อรัญญา นามวงศ์ รับบท คุณนายฮัสซาร์
* เกชา เปลี่ยนวิถี รับบท เสี่ยบรรจง
* ฤทธิ์ ลือชา
* ดามพ์ ดัสกร
* ธิติมา สังขพิทักษ์
* เมือง อพอลโล รับบท พุดแป
* ล้อต๊อก รับบท เฒ่าคว้าง
* ลักษณ์ อภิชาติ รับบท หวอ
* นรา นพนิรันดร์ รับบท เผือก
* เป้า ปรปักษ์
* แป้น ปลื้มสระไชย
* โกร่ง กางเกงแดง
* นภาพร หงสกุล
* ยงค์ อยุธยา รับบท ยามเฝ้าห้องขัง

## อ้างอิง

หมวดหมู่:ภาพยนตร์ภาษาไทย
หมวดหมู่:ภาพยนตร์ไทยที่ออกฉายในปี พ.ศ. 2525
หมวดหมู่:ภาพยนตร์โลดโผนไทย
หมวดหมู่:ภาพยนตร์ที่กำกับโดย พยุง พยกุล
หมวดหมู่:ภาพยนตร์ไทยในคริสต์ทศวรรษ 1980
หมวดหมู่:ภาพยนตร์ภาษาไทยในคริสต์ทศวรรษ 1980
หมวดหมู่:ภาพยนตร์ที่ถ่ายทำใน 35 มม.
ไม่ใช่ทั้งกาซาหรือเลบานอน ชีวิตของข้าเพื่ออิหร่าน

"**ไม่ใช่ทั้งกาซาหรือเลบานอน ชีวิตของข้าเพื่ออิหร่าน**" (; ) เป็นสโลแกนที่แสดงถึงการต่อต้านของชาวอิหร่านบางส่วนต่อการสนับสนุนทางทหาร การเงิน และการเมืองของสาธารณรัฐอิสลามแก่กลุ่มทหารปาเลสไตน์ในความขัดแย้งกับอิสราเอล วลีนี้ถูกนำมาใช้เป็นคำขวัญปลุกใจโดยขบวนการต่าง ๆ ที่ต่อต้านสาธารณรัฐอิสลาม เช่น ขบวนการอิหร่านเขียว การประท้วงพฤศจิกายนเลือด การประท้วงแมฮ์ซอ แอมีนี การประท้วง ค.ศ. 2025–2026 และอื่น ๆ ขบวนการเหล่านี้ใช้สโลแกนดังกล่าวเพื่อแสดงความไม่พอใจต่อระบอบการปกครอง และเรียกร้องการปฏิรูปทางการเมืองและสังคม

## ดูเพิ่ม
* เผด็จการจงพินาศ
* ความตายจงมาสู่อิสราเอล

## อ้างอิง

## แหล่งข้อมูลอื่น
* Quds Day Vitriol Offers No Cover for Iran's Bankrupt Regime

หมวดหมู่:สโลแกน
หมวดหมู่:วลีทางการเมืองอิหร่าน
หมวดหมู่:ความสัมพันธ์อิสราเอล–อิหร่าน
หมวดหมู่:ความสัมพันธ์อิหร่าน–เลบานอน
หมวดหมู่:ความสัมพันธ์อิหร่าน–ปาเลสไตน์
หมวดหมู่:การประท้วงในประเทศอิหร่าน
หมวดหมู่:การคัดค้านสาธารณรัฐอิสลามแห่งอิหร่าน
บ้านอันมืดมน

***บ้านอันมืดมน*** () เป็นนวนิยายของชาลส์ ดิกคินส์ นักเขียนชาวอังกฤษ ตีพิมพ์ครั้งแรกเป็นแต่ละตอน มีทั้งหมด 20 ตอน ระหว่างวันที่ 12 มีนาคม ค.ศ. 1852 ถึงวันที่ 12 กันยายน ค.ศ. 1853 นวนิยายเรื่องนี้มีตัวละครมากมายและโครงเรื่องย่อยหลายเรื่อง โดยเล่าเรื่องบางส่วนโดยเอสเธอร์ ซัมเมอร์สัน (Esther Summerson) นางเอกของเรื่อง และบางส่วนโดยผู้เล่าเรื่องแบบรอบรู้ แก่นเรื่องคือคดีความทางกฎหมายที่ยืดเยื้อในศาลชานเซอรี ชื่อคดี *Jarndyce and Jarndyce* ซึ่งเกิดขึ้นเนื่องจากผู้ทำพินัยกรรมได้เขียนพินัยกรรมที่ขัดแย้งกันหลายฉบับ ในคำนำของฉบับพิมพ์ครั้งแรกปี ค.ศ. 1853 ดิกคินส์กล่าวว่ามีกรณีตัวอย่างในชีวิตจริงมากมายสำหรับคดีในนิยายของเขา หนึ่งในคดีตัวอย่างที่สำคัญคือคดี *Thellusson v Woodford* ซึ่งเป็นกรณีที่มีการอ่านพินัยกรรมในปี ค.ศ. 1797 แต่ถูกโต้แย้งคัดค้านและยังไม่ได้ข้อยุติจนกระทั่งปี ค.ศ. 1859 แม้ว่าหลายคนในแวดวงกฎหมายจะวิจารณ์ว่าการเสียดสีของดิกคินส์นั้นเกินจริง แต่หนังสือเล่มนี้ก็ช่วยสนับสนุนการเคลื่อนไหวปฏิรูปกระบวนการยุติธรรมซึ่งนำไปสู่การออกกฎหมายปฏิรูปในคริสต์ทศวรรษ 1870 ในที่สุด

นักวิชาการบางคนถกเถียงกันว่านวนิยายเรื่องนี้มีฉากหลังอยู่ในช่วงเวลาใด เซอร์ วิลเลียม โฮลด์สเวิร์ธ (Sir William Holdsworth) นักประวัติศาสตร์กฎหมายชาวอังกฤษ เห็นว่าเหตุการณในเรื่องเกิดขึ้นในปี ค.ศ. 1827 อย่างไรก็ตาม การอ้างถึงการเตรียมการสร้างทางรถไฟในบทที่ 55 ได้ชี้ให้เห็นว่าเหตุการณ์น่าจะเกิดขึ้นในช่วงคริสต์ทศวรรษ 1830 บันเทิงคดีกอทิกที่บรรยายภาพลอนดอนในขณะนั้นว่าเป็นเมืองมืดครึ้มที่ปกคลุมไปด้วยหมอกปนควัน ได้รับการยกย่องว่าเป็นผลงานที่นำเสนอหมอกปนควันในเมืองเข้าสู่นวนิยายเป็นครั้งแรก ซึ่งต่อมากลายเป็นลักษณะเด่นที่พบได้บ่อยในวรรณกรรมและภาพยนตร์แนวกอทิกที่เกี่ยวกับเมือง ภาพยนตร์เรื่อง *[[The Death of Poor Joe]]* ที่ได้รับแรงบันดาลใจจาก *บ้านอันมืดมน* ซึ่งออกฉายเมื่อ ค.ศ. 1901 เป็นภาพยนตร์ดัดแปลงจากผลงานของดิกคินส์เรื่องแรกสุด

## อ้างอิง

## แหล่งข้อมูลอื่น
* ''บ้านอันมืดมน'' ที่อินเทอร์เน็ตอาร์ไคฟ์

หมวดหมู่:นวนิยายอังกฤษดัดแปลงเป็นภาพยนตร์
หมวดหมู่:งานเขียนของชาลส์ ดิคคินส์
การผัดแบบโซเต

[thumb|การผัด[กระเทียมต้นแบบโซเต]]

**การผัดแบบโซเต** (; 'กระโดด', 'เด้ง', สื่อถึงการเขย่าหรือสะบัดอาหารในกระทะขณะทำอาหาร) เป็นวิธีการทำอาหารแบบหนึ่งที่ใช้น้ำมันหรือไขมันในปริมาณค่อนข้างน้อย โดยใช้กระทะตื้นและความร้อนค่อนข้างสูง และยังมีเทคนิคการผัดแบบโซเตหลากหลายรูปแบบ

วัตถุดิบที่ใช้สำหรับการผัดแบบโซเตมักจะถูกหั่นเป็นชิ้นเล็กหรือฝานบาง เพื่อให้มีพื้นที่ผิวมากขึ้น ซึ่งช่วยให้สุกได้อย่างรวดเร็ว วิธีการถ่ายเทความร้อนหลักในการผัดแบบโซเตคือการนำความร้อนระหว่างกระทะกับอาหารที่กำลังปรุง อาหารที่ผัดแบบโซเตจะมีสีเหลืองน้ำตาลสวยงาม ในขณะที่ยังคงรักษาเนื้อสัมผัส ความชุ่มชื้น และรสชาติเอาไว้ หากเป็นการผัดเนื้อสัตว์แบบโซเต เช่น เนื้อวัว ไก่ หรือปลา มักจะปิดท้ายด้วยการดีเกลซคราบที่ติดอยู่ในกระทะเพื่อนำมาทำเป็นน้ำปรุงรส

## ดูเพิ่ม
* การผัด

## อ้างอิง

หมวดหมู่:เทคนิคการทำอาหาร
หมวดหมู่:คำศัพท์เกี่ยวกับการทำอาหาร
นายกรัฐมนตรีโปแลนด์

**นายกรัฐมนตรีโปแลนด์** () หรือชื่ออย่างเป็นทางการคือ **ประธานคณะรัฐมนตรี** () เป็นผู้นำคณะรัฐมนตรีและทำหน้าที่เป็นผู้นำรัฐบาลของสาธารณรัฐโปแลนด์ หน้าที่รับผิดชอบและธรรมเนียมการปฏิบัติของตำแหน่งมีที่มาจากการจัดตั้งรัฐโปแลนด์ร่วมสมัยและถูกกำหนดโดยรัฐธรรมนูญโปแลนด์ ตามรัฐธรรมนูญแล้ว ประธานาธิบดีจะเป็นคนเสนอชื่อและแต่งตั้งนายกรัฐมนตรีขึ้นมาผ่านความเห็นชอบของเซย์ม ส่วนคณะรัฐมนตรีนั้น นายกรัฐมนตรีมีสิทธิที่จะเสนอรายชื่อเพื่อจัดตั้งคณะรัฐมนตรีได้โดยตรง ภายในสองสัปดาห์หลังจากการเข้ารับตำแหน่ง นายกรัฐมนตรีต้องเสนอนโยบายของตนให้กับเซย์มหรือสภาล่างของโปแลนด์เพื่อผ่านการลงมติไว้วางใจโดยรัฐบาล อนึ่ง ในอดีต ตำแหน่งนายกรัฐมนตรีและประธานาธิบดีมักจะมีข้อขัดแย้งกันอยู่บ่อยครั้งอันมีที่มาจากขอบเขตและอำนาจของทั้งสองตำแหน่ง

ผู้ดำรงตำแหน่งคนที่สิบแปดหรือคนปัจจุบันคือดอนัลต์ ฟรันชีแชก ตุสก์ จากพรรคแนวนโยบายพลเมือง ที่ซึ่งมาแทนที่มาแตอุช ยากุป มอราวีแยตสกีในการเลือกตั้งรัฐสภาโปแลนด์เมื่อพุทธศักราช 2566 ภายหลังจากคณะรัฐมนตรีมอราวีแยตสกี 2 ไม่ผ่านการอภิปรายไว้วางใจเมื่อวันที่ 11 ธันวาคม พ.ศ. 2566 ที่ซึ่งทว่าคณะรัฐมนตรีตุสก์ 3 ผ่านการอภิปรายไว้วางใจในวันเดียวกันและสาบานแข้ารับตำแหน่งในสองวันถัดมา อีกประการหนึ่ง ตุสก์เคยดำรงตำแหน่งนายกรัฐมนตรีคนที่สิบสี่ระหว่างปี 2550 ถึง 2557

## ดูเพิ่ม

* รายนามนายกรัฐมนตรีโปแลนด์
* คณะรัฐมนตรีโปแลนด์
* รองนายกรัฐมนตรีโปแลนด์
* รายพระนามพระมหากษัตริย์โปแลนด์
* ประธานาธิบดีโปแลนด์
* *[[เซย์ม|เซยม์]]* (สภาล่าง)
* ''เซนัต'' (สภาสูง)

## อ้างอิง


## อ่านเพิ่มเติม

* รัฐธรรมนูญแห่งสาธารณรัฐโปแลนด์ (ฉบับภาษาอังกฤษ)

## แหล่งข้อมูลอื่น

* สำนักนายกรัฐมนตรี

หมวดหมู่:นายกรัฐมนตรีโปแลนด์
หมวดหมู่:Articles with hCards
หมวดหมู่:บทความที่มีข้อความภาษาโปแลนด์
พื้นที่ผิว

[right|thumb|[ทรงกลมซึ่งมีรัศมี  จะมีพื้นที่ผิวเป็น ]]

**พื้นที่ผิว** (; สัญลักษณ์ ***A***) ของวัตถุทรงตัน คือค่าที่ใช้วัดพื้นที่ทั้งหมดซึ่งผิวของวัตถุนั้นครอบคลุมอยู่ นิยามทางคณิตศาสตร์ของพื้นที่ผิวในกรณีที่มีผิวโค้งมีความซับซ้อนมากกว่านิยามของความยาวส่วนโค้งของเส้นโค้งหนึ่งมิติ หรือพื้นที่ผิวของทรงหลายหน้า (กล่าวคือ วัตถุที่มีหน้ารูปหลายเหลี่ยมแบน) ซึ่งพื้นที่ผิวสามารถคำนวณได้จากผลรวมของพื้นที่ของแต่ละหน้า สำหรับผิวเรียบ เช่น ทรงกลม จะกำหนดพื้นที่ผิวโดยอาศัยการแทนความหมายในรูปของพื้นผิวอิงตัวแปรเสริม นิยามของพื้นที่ผิวนี้ตั้งอยู่บนวิธีการของแคลคูลัสกณิกนันต์ และเกี่ยวข้องกับอนุพันธ์ย่อยและปริพันธ์สองชั้น

นิยามทั่วไปของพื้นที่ผิวถูกค้นพบโดย อ็องรี เลอแบ็ก และแฮร์มัน มิงค็อฟสกี ในช่วงปลายคริสต์ศตวรรษที่ 19 ถึงต้นคริสต์ศตวรรษที่ 20 ผลงานของทั้งสองนำไปสู่การพัฒนาทฤษฎีการวัดเชิงเรขาคณิต ซึ่งเป็นสาขาที่ศึกษามโนทัศน์ต่าง ๆ ของพื้นที่ผิวสำหรับวัตถุที่ไม่สม่ำเสมอในทุกมิติ

## อ้างอิง

หมวดหมู่:พื้นที่
แฮร์มัน ฟัน โรมเปย

**แฮร์มัน ฟัน โรมเปย** (; เกิด 31 ตุลาคม ค.ศ. 1947) เป็นนักการเมืองชาวเบลเยียม ซึ่งดำรงตำแหน่งนายกรัฐมนตรีเบลเยียมระหว่าง ค.ศ. 2008-2009 และต่อมาได้ดำรงตำแหน่งประธานถาวรคนแรกของคณะมนตรียุโรปตั้งแต่ ค.ศ. 2009-2014

เขาเป็นนักการเมืองจากพรรคประชาธิปไตยคริสเตียนและเฟลมิชของประเทศเบลเยียม ดำรงตำแหน่งนายกรัฐมนตรีคนที่ 49 ของเบลเยียม ตั้งแต่วันที่ 30 ธันวาคม ค.ศ. 2008 จนถึงวันที่ 25 พฤศจิกายน ค.ศ. 2009 ก่อนจะมีอีฟว์ เลอแตร์ม ซึ่งเป็นผู้ดำรงตำแหน่งก่อนหน้า กลับมารับตำแหน่งแทน เมื่อวันที่ 19 พฤศจิกายน ค.ศ. 2009 คณะมนตรียุโรปซึ่งประกอบด้วยประมุขแห่งรัฐหรือหัวหน้ารัฐบาลของประเทศสมาชิกสหภาพยุโรป ได้เลือกฟัน โรมเปย ให้ดำรงตำแหน่งประธานถาวรคนแรก ภายใต้สนธิสัญญาลิสบอน โดยวาระการดำรงตำแหน่งเริ่มอย่างเป็นทางการเมื่อวันที่ 1 มกราคม ค.ศ. 2010 และมีกำหนดสิ้นสุดในวันที่ 31 พฤษภาคม ค.ศ. 2012 ต่อมาในวันที่ 1 มีนาคม ค.ศ. 2012 เขาได้รับเลือกให้ดำรงตำแหน่งอีกสมัยเป็นสมัยที่สองและเป็นสมัยสุดท้าย โดยปฏิบัติหน้าที่ตั้งแต่วันที่ 1 มิถุนายน ค.ศ. 2012 ถึงวันที่ 30 พฤศจิกายน ค.ศ. 2014 และในปี ค.ศ. 2019 เขาได้รับการแต่งตั้งให้เป็นประธานคณะกรรมการบริหารของวิทยาลัยยุโรป

## อ้างอิง

## แหล่งข้อมูลอื่น
* เว็บไซต์ทางการ

หมวดหมู่:ประธานคณะมนตรียุโรป
การแข่งขันฟุตบอลระหว่างญี่ปุ่นกับเกาหลีใต้

**การแข่งขันฟุตบอลระหว่างญี่ปุ่นกับเกาหลีใต้** เป็นการแข่งขันฟุตบอลระหว่างฟุตบอลทีมชาติญี่ปุ่นกับฟุตบอลทีมชาติเกาหลีใต้ และเป็นหนึ่งในการแข่งขันกีฬาระหว่างญี่ปุ่นกับเกาหลีใต้ โดยเริ่มเป็นคู่แข่งกันตั้งแต่ปี พ.ศ. 2497 การแข่งขันเหล่านี้เป็นที่รู้จักกันในชื่อ *นิกกันเซ็น* (ญี่ปุ่น: 日韓戦) หรือ *ฮันนิลจอน* (เกาหลี: 한일전) ในภาษาของแต่ละประเทศ

## รายชื่อการแข่งขัน (ทีมชาย)

### สถิติ

### รายชื่อ

## ดูเพิ่ม
* การแข่งขันฟุตบอลระหว่างไทยกับเวียดนาม

## อ้างอิง

## แหล่งข้อมูลอื่น

* สมาคมฟุตบอลญี่ปุ่น (JFA) – เว็บไซต์อย่างเป็นทางการ 
* สมาคมฟุตบอลเกาหลี (KFA) – เว็บไซต์อย่างเป็นทางการ 

หมวดหมู่:CS1 แหล่งที่มาภาษาญี่ปุ่น (ja)
หมวดหมู่:คู่แข่งฟุตบอล
หมวดหมู่:ฟุตบอลทีมชาติญี่ปุ่น
หมวดหมู่:ฟุตบอลทีมชาติเกาหลีใต้
เจมส์ ดับเบิลยู. มาร์แชล

**เจมส์ วิลสัน มาร์แชล** (; 8 ตุลาคม ค.ศ. 1810 – 10 สิงหาคม ค.ศ. 1885) เป็นช่างไม้และผู้ดูแลโรงเลื่อยชาวอเมริกัน ผู้ซึ่งรายงานการค้นพบทองคำเมื่อวันที่ 24 มกราคม ค.ศ. 1848 ที่เมืองโคโลมา รัฐแคลิฟอร์เนีย ซึ่งเป็นชุมชนเล็ก ๆ บนแม่น้ำอเมริกัน ห่างจากเมืองแซคราเมนโตไปทางตะวันออกเฉียงเหนือประมาณ 36 ไมล์ การค้นพบของเขาคือแรงผลักดันสำคัญที่ทำให้เกิดปรากฏการณ์ตื่นทองในแคลิฟอร์เนีย โดยที่ดินของโรงเลื่อยแห่งนี้เป็นของ โยฮันน์ ซุตเทอร์ ซึ่งเป็นผู้ว่าจ้างให้มาร์แชลมาสร้างโรงเลื่อยให้ แต่คลื่นมหาชนผู้แสวงโชคที่หลั่งไหลเข้ามาหาทองกลับดึงความสนใจของทุกคนไปจากโรงเลื่อย จนในที่สุดโรงเลื่อยแห่งนี้ก็ทรุดโทรมลงและไม่เคยถูกใช้งานตามวัตถุประสงค์เดิมเลย และทั้งมาร์แชลและซุตเทอร์ต่างไม่เคยได้รับกำไรหรือประโยชน์เป็นชิ้นเป็นอันจากการค้นพบทองคำในครั้งนี้เลย

## อ้างอิง

หมวดหมู่:บุคคลที่เกิดในปี พ.ศ. 2353
หมวดหมู่:บุคคลที่เสียชีวิตในปี พ.ศ. 2428
หมวดหมู่:ชาวอเมริกันเชื้อสายอังกฤษ
มหาวิทยาลัยคาทอลิกเลอเฟิน

**มหาวิทยาลัยคาทอลิกเลอเฟิน** (; ชื่อย่อ: ) เป็นมหาวิทยาลัยวิจัยคาทอลิกที่ตั้งอยู่ในเมืองเลอเฟิน ประเทศเบลเยียม ก่อตั้งขึ้นในปี ค.ศ. 1425 ถือเป็นมหาวิทยาลัยที่เก่าแก่ที่สุดในประเทศเบลเยียม และเป็นมหาวิทยาลัยที่เก่าแก่ที่สุดในกลุ่มประเทศแผ่นดินต่ำ

นอกจากวิทยาเขตหลักในเมืองเลอเฟินแล้ว มหาวิทยาลัยยังมีวิทยาเขตเครือข่ายตั้งอยู่ในเมืองคอร์ทไรค์ แอนต์เวิร์ป เกนต์ บรูช ออสเทนด์ เกล ดีเปินเบก เคงก์ อาลสต์ ซินต์-กาทิไลเนอ-วาเฟอร์ และในกรุงบรัสเซลส์ เมืองหลวงของเบลเยียม มหาวิทยาลัยคาทอลิกเลอเฟินเป็นมหาวิทยาลัยที่ใหญ่ที่สุดในเบลเยียมและกลุ่มประเทศแผ่นดินต่ำ และยังเป็นมหาวิทยาลัยภาษาดัตช์ที่ใหญ่ที่สุดในโลกอีกด้วย ในปีการศึกษา 2021–22 มีนักศึกษาลงทะเบียนเรียนมากกว่า 65,000 คน โดยในจำนวนนี้ 21% เป็นนักศึกษาต่างชาติ ทั้งนี้ ภาษาหลักที่ใช้ในการเรียนการสอนคือภาษาดัตช์ อย่างไรก็ตาม มีหลายหลักสูตรที่สอนเป็นภาษาอังกฤษ โดยเฉพาะในระดับบัณฑิตศึกษา (ปริญญาโทและปริญญาเอก)

## อ้างอิง

## แหล่งข้อมูลอื่น
* 

หมวดหมู่:มหาวิทยาลัยในประเทศเบลเยียม
โดโตร์

**บริษัทโดโตร์คอฟฟีจำกัด** () หรือ **โดโตร์** (Doutor) เป็นบริษัทญี่ปุ่น มีสำนักงานใหญ่ตั้งอยู่ที่เขตชิบูยะ โตเกียว ดำเนินธุรกิจหลักเกี่ยวกับ กาแฟ โดยทำการนำเข้า คั่ว แปรรูป และ ขายส่ง เมล็ดกาแฟ รวมถึงดำเนินธุรกิจ ร้านอาหาร และ แฟรนไชส์

คำขวัญของบริษัทคือ "มอบความสะดวกสบายและพลังชีวิตให้กับผู้คนผ่านกาแฟรสชาติอร่อย"

## ที่มาของชื่อ
"doutor" () แปลว่า แพทย์ ในภาษาโปรตุเกส (รากศัพท์จากภาษาละตินคำว่า "doctor" เช่นเดียวกับคำว่า "doctor" ใน ภาษาอังกฤษ) โดยมีที่มาจากการที่ฮิโรมิจิ โทริบะ ผู้ก่อตั้งโดโตร์ได้เคยอาศัยอยู่ในหอพักที่  ในเซาเปาลู ขณะที่เขาทำงานในไร่กาแฟที่บราซิล

ณ ปี 2012 มีร้านโดโตร์ที่จดทะเบียนอย่างเป็นทางการในญี่ปุ่นเพียงประมาณ 90 แห่งเท่านั้น

## สาขา
ธุรกิจหลักของโดโตร์คือเครือข่ายร้านแฟรนไชส์ที่มีรูปแบบธุรกิจแตกต่างกัน 6 แบบ

ร้านได้ทำการขยายสาขาไปทั่วทั้งญี่ปุ่น โดยจังหวัดชิมาเนะเป็นจังหวัดสุดท้ายที่ได้ทำการเปิดร้านขึ้น แต่การปิดร้านสาขาเดียวในจังหวัดชิงะในปี 2021 ทำให้กลายเป็นเหลือหนึ่งจังหวัดที่ไม่มีสาขา ในขณะที่คู่แข่งอย่าง สตาร์บัคส์ และ ทัลลีส์ ยังคงมีสาขาอยู่ในทั้ง 47 จังหวัดของญี่ปุ่น ณ ปี 2023

ณ สิ้นเดือนพฤศจิกายน 2015 รวมทั้งสาขาในจังหวัดชิงะที่เปิดทำการอยู่ ณ ขณะนั้น บริษัทมีสาขาทั้งหมด 1,346 แห่ง ทำให้มีจำนวนสาขามากที่สุดในบรรดาสามเครือร้านกาแฟรายใหญ่ของญี่ปุ่น (บริษัท สตาร์บัคส์ และทัลลี่ส์) นอกจากนี้ยังขยายธุรกิจไปยัง ไต้หวัน และประเทศอื่น ๆ อีกด้วย ราคาขายกาแฟของบริษัทถือว่าค่อนข้างต่ำเมื่อเทียบกับเครือร้านกาแฟรายใหญ่อื่น ๆ
ไฟล์:Doutor_Coffee_Sendaichuodori_Shop.jpg|link=ファイル:Doutor_Coffee_Sendaichuodori_Shop.jpg|alt=仙台クリスロード店| สาขาเซ็นไดคริสโรด
ไฟล์:Doutor_Himeji-Miyuki-doori.jpg|link=ファイル:Doutor_Himeji-Miyuki-doori.jpg|alt=姫路御幸通り店| สาขาถนนมิยุกิที่ฮิเมจิ
ไฟล์:Doutor_Shinkyōgokusanjō,_-14_mei_2010_12：50.jpg|link=ファイル:Doutor_Shinkyōgokusanjō,_-14_mei_2010_12：50.jpg|alt=京都新京極三条店| สาขาเกียวโตชิงเกียวโกกุซันโจ


## อ้างอิง

หมวดหมู่:บริษัทที่ก่อตั้งในปี พ.ศ. 2519
หมวดหมู่:ธุรกิจกาแฟ
หมวดหมู่:ภัตตาคารในประเทศญี่ปุ่น
Acromantis

***Acromantis*** เป็นสกุลของตั๊กแตนตำข้าวเอเชียในวงศ์ย่อย Acromantinae ของวงศ์ Hymenopodidae

## ชนิด
*Mantodea Species File* ระบุสายพันธุ์ไว้ ดังนี้:
* *[[Acromantis australis]]* Saussure, 1871
* *[[Acromantis dyaka]]* Hebard, 1920
* *[[Acromantis elegans]]* Lombardo, 1993
* *[[Acromantis formosana]]*  (Shiraki, 1911)
* *[[Acromantis gestri]]* Giglio-Tos, 1915
* *[[Acromantis grandis]]* Beier, 1930
* *[[Acromantis hesione]]*  (Stål, 1877)
* *[[Acromantis indica]]*  (Giglio-Tos, 1915)
* *[[Acromantis insularis]]*  (Giglio-Tos, 1915)
* *[[Acromantis japonica]]*  (Westwood, 1889)
* *[[Acromantis lilii]]* Werner, 1922
* *[[Acromantis luzonica]]* Hebard, 1920
* *[[Acromantis montana]]* Giglio-Tos, 1915
* *[[Acromantis moultoni]]* Giglio-Tos, 1915
* *[[Acromantis nicobarica]]* Mukherjee, 1995
* *[[Acromantis oligoneura]]*  (de Haan, 1942) - **ชนิดต้นแบบ**
* *[[Acromantis palauana]]* Beier, 1972
* *[[Acromantis philippina]]* Beier, 1966
* *[[Acromantis satsumensis]]*  (Matsumura, 1913)
* *[[Acromantis siporana]]* Giglio-Tos, 1915

## อ้างอิง


หมวดหมู่:สกุลของตั๊กแตนตำข้าว
หมวดหมู่:Acromantinae
หมวดหมู่:ตั๊กแตนตำข้าวในทวีปเอเชีย
ออสเทนด์

thumb|ทางเดินเลียบชายหาดออสเทนด์

**ออสเทนด์** (; ) เป็นเมืองชายฝั่งและเทศบาลในจังหวัดเวสต์ฟลานเดอส์ แคว้นเฟลมิช ประเทศเบลเยียม เมืองนี้ประกอบด้วยเขตย่อยต่าง ๆ ได้แก่ มารียาแกร์เกอ (Mariakerke) ราเฟอร์ไซเดอ (Raversijde) สเตเนอ (Stene) และซอนด์ฟูร์เดอ (Zandvoorde) รวมถึงตัวเมืองออสเทนด์เอง ซึ่งถือเป็นเมืองที่ใหญ่ที่สุดบนชายฝั่งทะเลของเบลเยียม

## แหล่งข้อมูลอื่น
*   

หมวดหมู่:เมืองท่า
หมวดหมู่:สถานที่ที่มีประชากรในประเทศเบลเยียม